Cât au costat avioanele private închiriate de Nordis, în care au zburat Marcel Ciolacu și Laura Vicol
Referatul întocmit de procurorii DIICOT în dosarul Nordis, trimis în instanță odată cu cererea de arestare a Laurei Vicol și a lui Vladimir Ciorbă, conține și date privind cheltuielile făcute de cei doi soți pe zboruri private cu avioane și elicoptere închiriate pentru diferite destinații. Printre zborurile identificate de procurori apar și cele care l-au avut ca pasager pe premierul Marcel Ciolacu, referatul precizând și cât au costat.